පහ වසරෙදි විතර වෙච්ච වැඩක්...ජනූ ළමය පුංචි කාලෙම එයා ගොඩාක් ආදරේ කරපු එයාගෙ කිරි අම්ම දිවියලෝකෙ ගියානෙ...රෑට නිදාගත්තෙත් කිරිඅම්ම ලඟ හිංද ජනූළමයට හරීම දුකයි, පාලුයි...අම්මෙ දැං මං රෑට දොයියන්නෙ කා එක්කලද..දැං ඉතිං හැන්දෑවට මල් පූජ කරන්නෙ කා එක්කද..මතක් වෙන ගානෙ ජනූඅම්මගෙං ඇහුව...අම්ම කිව්ව ජනූට මල්ලි බබා ලඟින් දොයියන්ඩ කියල.හවසට මල් කඩාගෙන ඇවිත් කිරිඅම්ම කියල දීපු ගාත කියල බුදුන් වැඳල එයාට පින් දෙන්ඩ කියලත් අම්ම කිව්වඉතිං ජනූ පුරුදු වුණා මල් කඩාගෙන ඇවිල්ල තනියම බුදුන් වඳින්ඩ පුරුදු වුණා.දැන් ගෙදර ගිය දවසක ඇරෙන්ඩ මල් පූජ කරන්නෙ නැති වුණාට මේ සිද්දිය වෙච්ච කාලෙ නං ජනූළමය හැමදාම හවසට බුදුන් වඳිනව...ගෙදර ඉස්සරහ හිටවල තිබුණ කහ පාට, තැඹිලි පාට දාස්පෙති මල්, ලා රෝස පාටට පිපෙන ලොකුම ලොකු රෝස මල්, හෙන්දිරික්ක මල්, එක එක ජාතියෙ මල් ජනූලගෙ මිදුලෙ තිබුණ.